הוועדה המשותפת של ועדת הכנסת וועדת הכספים לתקציב הכנסת לפי חוק יסודות התקציב, התשמ"ה-1985, כנסת 25, פרוטוקול מספר 1, 2023-05-10 00:00

אופיר כץ: אני פותח את ישיבת הוועדה המשותפת לתקציב הכנסת, הצגת התקציב

אופיר כץ:       בבקשה, אדוני המנכ"ל

אופיר כץ:  אני רק אומר שבהסכמה עם האופוזיציה, שביקשו שנקיים מחר את ההצבעה, היום נערוך את כל הדיון ואת ההצבעה נשלים מחר

אופיר כץ:  בערב נוציא זימון

משה צ’יקו אדרי: אחר צהריים טובים לחברי הוועדה וליושב-ראש הוועדה

משה צ’יקו אדרי:  תודה שאתם נותנים לנו להציג את התקציב לשנים 2023-2024

משה צ’יקו אדרי:  אני רוצה להקדים ולאחל הצלחה לחשב הנכנס אליאסף ולסגנו נדב, שעשו פה עבודה מקדימה טובה

משה צ’יקו אדרי:       המבנה התקציבי שלנו, כמו שאתם מכירים, בנוי ממרכיבי שכר של חברי הכנסת, שכר היועצים ותנאי חברי הכנסת

משה צ’יקו אדרי:  כמו כן הוא כולל את פעולות הכנסת, כל מה שקשור לשירותים מקצועיים, עבודות הכנסת, הוצאת השכר של עובדי הכנסת, אמרכלות, תפעול, תחזוקה, ביטחון וניהול ומערכות מחשוב

משה צ’יקו אדרי:  הרבה מאוד נושאים עומדים לפתחנו

משה צ’יקו אדרי:       אני חייב להגיד שבשש השנים האחרונות עקב התהליכים שהיו פה של בחירות ושל החלפת מנכ"לים ויושבי ראש, בסופו של הדבר הזה לא יכול היה להתכנס לתכנית עבודה מסודרת

משה צ’יקו אדרי:  מבחינתנו, קיבלנו כנסת עם לא מעט תהליכים תחזוקתיים לקויים ואנחנו מתחילים לטפל בזה

משה צ’יקו אדרי:  אני אגיד גם מה הפעולות שאנחנו נוקטים

משה צ’יקו אדרי:       (מוצגת מצגת)     אתם רואים את שהפאי של השכר מתחלק ל-57% שזה השכר

משה צ’יקו אדרי:  אני יכול לציין שהוצאות השכר מסך התקציב הן מהיותר נמוכות שיש בממשלות או בשירות הציבורי

משה צ’יקו אדרי:       7% גמלאות, זה סכום קבוע שאנחנו לא יכולים לגעת בו, זה עוד היה לפני שינוי

משה צ’יקו אדרי:       תוספת תקנים 2%, תקציב הפיתוח 11% והפעילות השוטפת זה 20%

משה צ’יקו אדרי:  כמובן שיש התקשרויות קבועות על-פי חוק, שאנחנו לא יכולים לעשות איתן שום דבר

משה צ’יקו אדרי:  זה הפילוח של התקציב שלנו ועם זה אנחנו נעבוד

משה צ’יקו אדרי:      מבחינתנו, ב-2022 סך התקציב היה 927 מיליון שקלים לחברי הכנסת, פעולות הכנסת, הרזרבה שיש, תוספת למבנה

משה צ’יקו אדרי:  אושר פה תהליך של תוספת 2040, מה שנקרא "כנסת 2040",  שאמור להוסיף 50,000 מטר לכנסת ישראל

משה צ’יקו אדרי:  אנחנו גם נראה איך המבנה ייראה בסוף, אבל זה משהו שאנחנו מתחילים איתו בתהליך

משה צ’יקו אדרי:       גמלאות חברי הכנסת זה משהו קבוע, בגלל זה אתם גם רואים שהוא רץ לאורך שנים

משה צ’יקו אדרי:       אנחנו קופצים בין 2022 ל-2023 בגידול של 4

משה צ’יקו אדרי: 9, שזה בהלימה לגידול תקציב המדינה

משה צ’יקו אדרי:  בין 2023 ל-2024 הגידול 6

משה צ’יקו אדרי: 1

משה צ’יקו אדרי:  אני יכול להגיד שזאת פעם ראשונה שהתקציב גם עובר את מיליארד השקלים

משה צ’יקו אדרי:  שימו לב גם לשכר וגם לפעולות של הכנסת

משה צ’יקו אדרי:  אנחנו מחליפים פה לא מעט תשתיות רעועות שנמצאות בכנסת

משה צ’יקו אדרי:  אם תרצו, גם על זה אני ארחיב בהמשך

זאב אלקין: 6

זאב אלקין: 1 זה גם הממוצע הארצי?     

משה צ’יקו אדרי: אני חושב שכן

משה צ’יקו אדרי:  6

משה צ’יקו אדרי: 4, אז אנחנו פחות

משה צ’יקו אדרי:       עיקריי השינויים הם כמובן שכר ותנאי חברי הכנסת

משה צ’יקו אדרי:  גם הצמדת השכר והעלייה שלו

משה צ’יקו אדרי:  כמו שאתם יודעים, גם היועצים הפרלמנטריים

משה צ’יקו אדרי:       הפעולות העיקריות שאיתם אנחנו פועלים זה אירועי שנת 75 לכנסת גם בשנה הבאה

משה צ’יקו אדרי:  זה אומר שיש לנו שנתיים אירועים גדולים ומשמעותיים

משה צ’יקו אדרי:  אנחנו רוצים לקיים פה באמת את מה שראוי לכנסת באירועים האלה

משה צ’יקו אדרי:      גידול כוח האדם כתוצאה מההחלטות הפרלמנטריות

משה צ’יקו אדרי:  כל הוועדות הקבועות, הזמניות, היינו צריכים לתת להן תקנים

משה צ’יקו אדרי:  אני מדבר על משהו כמו 53 תקנים, עלייה אוטומטית ללא שום שאלה

משה צ’יקו אדרי:       הגדלת העסקת אזרחים ותיקים וגם שירות לאומי אזרחי

משה צ’יקו אדרי:  אנחנו מכניסים פה פעם ראשונה את הנושא של שירות לאומי אזרחי

משה צ’יקו אדרי:  מה שהכנסת מחוקקת, אני חושב שצריך גם להיות בבית הזה

משה צ’יקו אדרי:  אנחנו מגדילים גם את האוכלוסייה המוסלמית, הערבים וגם את האוכלוסייה החרדית

משה צ’יקו אדרי:  אנחנו ניתן לזה את התקנים

משה צ’יקו אדרי:  אני מקווה מאוד שגם נוכל להעסיק אותם בצורה טובה יותר בבית

משה צ’יקו אדרי:      שיפור פני הכנסת

משה צ’יקו אדרי:  ראיתם גם את השיפוץ של הבניין שעשינו, כולל ההסעדה וגם את הדברים הנוספים

משה צ’יקו אדרי:       אני יכול לבשר שאנחנו מתחילים פיילוט של ועדה חכמה, אתם גם תראו את זה

משה צ’יקו אדרי:  מחליפים את כל הריהוט ואת כל המחשוב וגם רוצים, כחלק מכנסת ירוקה, כמה שפחות דפים לחברי הכנסת והכול יהיה על גבי טבלטים

משה צ’יקו אדרי:       שבוע הבא אנחנו מתחילים פיילוט של רכבים חשמליים למשך שנה

משה צ’יקו אדרי:  במידה וזה יתחיל, אנחנו נטפל בזה

משה צ’יקו אדרי:  אם זה יהיה נכון והפיילוט יעבור בצורה טובה אז אנחנו נכניס את זה וכל חבר כנסת יוכל להחליט אם הוא רוצה רכב חשמלי או רכב על דלק כפי שהוא כיום

משה צ’יקו אדרי:  אנחנו חושבים שהדבר הזה יביא לחיסכון די משמעותי בטווח הרחוק אם כולם יחליפו לרכבים חשמליים

משה סולומון: זה גם טוב לאקלים

משה צ’יקו אדרי: בוודאי, זה הדבר הראשון

משה צ’יקו אדרי:  אם הכנסת החליטה על-כך ורוצה להכניס את זה, אז גם אנחנו נעשה

משה צ’יקו אדרי:       כמובן, כל הנושא של רכבים ממוגנים והנושא של אבטחת חברי כנסת

משה צ’יקו אדרי:  אנחנו רוצים לייצר פה איזה מנגנון ולתת לזה מענה

משה צ’יקו אדרי:       אנחנו מתאימים את כל תרחישי הייחוס של משמר הכנסת, גם להגן על הבית, גם באבטחה, גם בשגרה

משה צ’יקו אדרי:  כמובן זה לאור תרחישי הקפיטול שהיו בארצות הברית ואנחנו עושים התאמה למשמר הכנסת

משה צ’יקו אדרי:       מכניסים תכנון מתחמים חדשים

משה צ’יקו אדרי:  2040, אתם תראו את המבנה, אמרתי 50,000 מטר

משה צ’יקו אדרי:      אנחנו מקווים שב-1

משה צ’יקו אדרי: 12

משה צ’יקו אדרי: 24 אנחנו נחנוך את מוזיאון הכנסת

משה צ’יקו אדרי:  זה יהיה בעלות של כ-150 מיליון שקלים

משה צ’יקו אדרי:  זה משהו שהוא גם תקנים, גם תחזוקה וגם בסופו של דבר הבנייה

משה צ’יקו אדרי:  אני מקווה מאוד שניתן לזה את המענה

משה צ’יקו אדרי:       כך תיראה כנסת 2040

משה צ’יקו אדרי:  פרויקט מאוד יפה ומאוד מרווח את הוועדות, את בעיית כוח אדם וגם בעיית מקום

משה צ’יקו אדרי:  אתם יודעים שהיום יש חוסר בלשכות לחברי כנסת וזה משהו שניתן לו בעתיד מענה יפה ותוכלו לראות את התכנון

משה סולומון: אופיר, רק נשאר להחזיק מעמד עד אז

אופיר כץ: מטריד אותי המענה בעתיד

אופיר כץ:  הם באים אלי

אופיר כץ:  גם עכשיו צריך לתת מענה לח"כים ולתת להם חדר

משה צ’יקו אדרי: אני יכול רק להגיד, אדוני היושב-ראש, שהחדר היחיד שנשאר פה בכנסת זה שלי

משה צ’יקו אדרי:  אם אתם רוצים, גם את זה אני יכול לתת

משה צ’יקו אדרי:       בניית מוזיאון הכנסת בבית פרומין, אתם רואים את ההדמיה

משה צ’יקו אדרי:  תהיה שם מליאה

משה צ’יקו אדרי:  הוא יהיה כחלק מהסיור בכנסת והוא יהיה גם חלק שבו נעשה אירועים ונגדיל את הביקורים

משה צ’יקו אדרי:  אני חושב שזה ראוי שכנסת ישראל תשמר את הערכים שלה ואת ההיסטוריה שלה

משה צ’יקו אדרי:  אני חייב להגיד שמהביקורים שאני מתחיל לעשות וגם מהתכנון והתוכן, ראוי שהשורשים של המוזאון יהיו נטועים מבית שני

משה צ’יקו אדרי:  משם אנחנו נתחיל את הכנסת, קום המדינה בואך המועצה המחוקקת לכנסת ישראל, שעברו לפה

משה צ’יקו אדרי:  אני חושב שזאת היסטוריה ראויה, נכונה וטובה, לבנות מוזיאון ולתת לזה מענה

משה צ’יקו אדרי:       אתם רואים מה היה לפני ואחרי, איך נראה השיפוץ שעשינו

משה צ’יקו אדרי:  בהזדמנות הזאת אני רוצה להודות לאנשי התפעול והתחזוקה, לכל מי שתכנן, עמל ועשה

משה צ’יקו אדרי:  תוך חודש השקענו פה והבאנו את התוצאות הטובות, כפי שראיתם

משה צ’יקו אדרי:  יש גם את נושא ההסעדה, נושא הסבסוד והתהליכים שאנחנו עושים

משה צ’יקו אדרי:  שמענו את הערות חברי הכנסת, לפחות מהתקופה שהגעתי, ואנחנו מתכוונים ליישם את כל מה שביקשתם

משה צ’יקו אדרי:       שני דברים הם חלק משיתוף הפעולה שנעשה, אדוני היושב-ראש

משה צ’יקו אדרי:  אחד, תקציב קשר לציבור והשני, זה לבנות את התקנון של מנהלי הסיעות

משה צ’יקו אדרי:  אלה שני הדברים שהתחייבנו, כל נושא השירות וכל נושא התהליכים

משה צ’יקו אדרי:  אני מקווה שעד היציאה לפגרת הקיץ אנחנו נטפל

משה צ’יקו אדרי:       אני חייב גם להגיד שזאת פעם ראשונה שיושב-ראש מכתיב מדיניות לחלק מהתהליכים בבית

משה צ’יקו אדרי:  אחד מהם זה הבית הפתוח כדי לקרב יותר את אזרחי ישראל מכל הגוונים של קשת האוכלוסייה ולהכניס אותם לבית הזה

משה צ’יקו אדרי:  הוא נתן לנו יעדים להעלות את מצבת המבקרים בתוך הכנסת, שיפור פני המשכן, תדמית פני המשכן, שקיפות בהחלטות שלנו ואת הממלכתיות, כמובן לאור האירועים שהיו כאן

משה צ’יקו אדרי:  כל הדבר הזה מקבל ביטוי בתקציב

משה צ’יקו אדרי:       אני חייב להגיד שגם בהסתכלות העתידית, כחלק מהתהליכים שקיבלנו בהחלטות הבינוי, התקציב צומצם עד כדי מאות מיליוני שקלים

משה צ’יקו אדרי:       אלה הם דבריי, אני אשמח לשאלות

אופיר כץ: תודה, אדוני המנכ"ל

אופיר כץ:  האמת, אני רוצה לנצל את הזדמנות ולהגיד שמאז שנכנסת מרגישים באמת רוח חדשה של מישהו שבא לעבוד ואנחנו רואים את התוצאות בעיניים

אופיר כץ:  כל השיפוצים המאסיביים שאתה עושה כאן

אופיר כץ:  כל מקום שאני הולך מאז שאתה פה, אני רואה אנשי תחזוקה שעובדים

אופיר כץ:  זה טוב לראות, זה נותן פה אווירה יותר טובה

אופיר כץ:  אני חושב שזה מכובד וראוי שכך תיראה  גם הכנסת

אופיר כץ:  באמת, להגיד לך ולעובדים יישר כוח גדול ותמשיכו כך

אופיר כץ:  שיהיה המון בהצלחה

אופיר כץ:      בבקשה, אדוני החשב

אליאסף אלעזר: תודה

אליאסף אלעזר:  אני לא אוסיף יותר מידי ואני רק אגיד שאני חושב שהתקציב ככללותו הוא מאוזן, ראוי ואמור לשרת את כל התכניות

אליאסף אלעזר:  יש תכניות יומרניות וגדולות למנכ"ל הכנסת ואנחנו פה כמובן בשביל לגרום לזה לצאת לפועל

אליאסף אלעזר:  זה לא מספיק שהתקציב יאושר, אנחנו צריכים גם לראות איך אנחנו מבצעים אותו

אופיר כץ: חברי הכנסת?     

משה צ’יקו אדרי: אני רק רוצה להוסיף

משה צ’יקו אדרי:  חבר הכנסת חמד עמאר, לא הזכרתי אבל גם בני העדה הדרוזית בתוך השוויון המגדרי והם גם יהיו איתנו כחלק מהתהליך שאנחנו מכניסים פה ומאפשרים תקנים

משה צ’יקו אדרי:  אני אשמח שגם הם יהיו פה כחלק מהשירות לאומי אזרחי

חמד עמאר: חלק משירות לאומי אזרחי זה קצת קשה, אבל אף אחד לא יכול לדעת

משה צ’יקו אדרי: יש כאלה

חמד עמאר: זה בנות שהולכות לשירות לאומי וקשה מאוד למצוא בנות בגיל 18 שההורים שלהן יסכימו שילונו בירושלים, זה לא מקום קרוב

חמד עמאר:  ננסה, אבל נגעת בנקודה מאוד חשובה

חמד עמאר:  היום מעל 60% מהבנות הדרוזיות עושות שירות לאומי

חמד עמאר:  התחלתי עם זה לפני עשר שנים

חמד עמאר:  כיושב-ראש תנועת הנוער הדרוזית

חמד עמאר:  ישבנו וסגרנו את זה עם השייח' טאריף

חמד עמאר:  היום יותר מ-60% מהבנות עושות שירות לאומי

חמד עמאר:  יהיה מאוד קשה שהן יגיעו לכאן אבל אשמח על קליטת צעירים דרוזיים אחרי שירות צבאי בעבודה בתוך הכנסת כעובדי כנסת

חמד עמאר:  מבדיקה שעשיתי יש רק שתי עובדות כנסת דרוזיות

חמד עמאר:  בקרב הסדרנים יש אחד, אם אני לא טועה ובאבטחה יש כמה

חמד עמאר:  כבר יותר משנתיים שלוש לא נקלט אף דרוזי כאן

משה צ’יקו אדרי: אני חייב להגיד שזה מכרזים

חמד עמאר: נשמח  מאוד אם ייקלטו חבר'ה דרוזים צעירים שיגיעו לכאן, גם לאבטחה וגם לעבודה בתוך משכן הכנסת

משה צ’יקו אדרי: אני מזכיר לך שכמנכ"ל המשרד לביטחון פנים הגדלנו את מספר הדרוזים דרך היחידה לרשות לביטחון קהילתי

משה צ’יקו אדרי:  כמעט 300 בני העדה הדרוזית עובדים גם בצפון וגם במרכז

משה צ’יקו אדרי:  עשינו את זה בצורה טובה והם השתלבו איתנו באופן מלא

חמד עמאר: אני מקווה

משה סולומון: קודם כל, זה באמת שינוי מרענן ובאמת עבודה מאוד נראית לעין

משה סולומון:  רואים שינויים וזה מאוד משמח

משה סולומון:  יישר כוח לכל העמלים ואתה בראשם

משה סולומון:       שלוש הערות קצרות

משה סולומון:  אני רואה שיש אמנם עלייה בצוות הפרלמנטרי, אבל בחודשים שאני פה פניתי לאנשים שיכולים לסייע לי בתחומים שונים והשכר היה גורם מעכב

משה סולומון:  אתה יכול לקחת חבר'ה צעירים או חבר'ה מאוד מחויבים בשכר הזה

משה סולומון:  בסוף אנחנו עושים פה עבודה מאוד משמעותית, גם בדוברות, גם בפרלמנטרי וגם בדברים אחרים

משה סולומון:  זה גורם ששווה לדבר עליו ולחשוב עליו

משה סולומון:  בשכר הזה למול מה שקורה בשוק היום, קשה להביא אנשים שהם כבר בעלי ניסיון

משה סולומון:  אתה יכול להביא אדם שאתה נותן לו זריקת מרץ לבאות

משה סולומון:  אולי שווה לחשוב מחדש על שכר טיפה יותר גבוה כדי לתת לח"כים כלים מאוד משמעותיים כדי לממש את כל ההשקעה המדהימה שהכנסת עושה סביב לשכתך

משה סולומון:  לדעתי זאת נקודה שחשוב לתת עליה את הדעת

משה סולומון:       נקודה שנייה

משה סולומון:  דיברת על המוזאון

משה סולומון:  בעיניי זה באמת דבר שהוא חשוב

משה סולומון:  בסוף אנחנו נשפטים על זה וזה גם הפנים

משה סולומון:  אני רואה בזה חשיבות מאוד גדולה

משה סולומון:  צריך לשים לב שכשמתכננים דבר כזה, שאנחנו מצליחים באמת לשקף במוזיאון את כלל החברה הישראלית, את ההיסטוריה היהודית ואת החברה הישראלית כדי שכל מי שמגיע ירגיש בבית

חמד עמאר: יש נקודה שאני רוצה להעלות, נושא של משלחות לחו"ל

חמד עמאר:  אתה מגיע למשלחת בחו"ל ונפגש עם חברי פרלמנט ועם שרים

חמד עמאר:  תדאגו שהמתנות של הכנסת יהיו באמת שוות ערך, לפחות כמו המתנות שאנחנו מקבלים מהאנשים בחו"ל

חמד עמאר:  אנחנו הרי לא לוקחים את המתנות, אנחנו שולחים אותם לכנסת חזר

חמד עמאר:  אבל כשאנחנו מגיעים ומגישים מתנה כזאת קטנה - - -       

משה צ’יקו אדרי: גם בזה אני מטפל אדוני חבר הכנסת

משה צ’יקו אדרי:  אנחנו קובעים תקן ומשנה

משה צ’יקו אדרי:  אתה תראה, אנחנו לא ניפול משום מקום אחר

חמד עמאר: זאת הרגשה - - -      

משה צ’יקו אדרי: קיבלתי את ההערה הזאת ממספר חברי כנסת ואנחנו מטפלים בה

משה צ’יקו אדרי:  צודק בהחלט

חמד עמאר: זה חשוב

משה צ’יקו אדרי: אתה צודק, הם השגרירים שלנו

חמד עמאר: צפון מקדוניה, אני מגיש מתנה כזאת קטנה והם מגישים לך מתנה – אתה מרגיש כזה קטן

משה סולומון: אני יכול להגיד שבדובאי קניתי לבד

חמד עמאר: חשוב מאוד

חמד עמאר:  זאת נקודה מאוד חשובה

חמד עמאר:  ברגע שאתה עומד מול - - -      

אופיר כץ: הוא רוצה שישתלם לפרלמנטים אחרים להזמין ח"כים ישראלים ואז יהיה לו יותר הזמנות, יותר משלחות

חמד עמאר: עזוב, אני אחד שמתחננים שאני אסע

אופיר כץ: זאת היתה בדיחה

חמד עמאר: אני מדבר בשיא הרצינות

חמד עמאר:  אתה מרגיש לא בנוח

אופיר כץ: אתה צודק, צריך שיהיה משהו יותר מכובד

חמד עמאר: אתה רוצה לתת מתנה מכובדת, כמו שהוא נותן לך מתנה מכובדת

משה צ’יקו אדרי: אתה תראה, אנחנו עושים שינוי

משה צ’יקו אדרי:  דרך אגב, המתנות שהכנסת קיבלה לאורך השנים, אני מאמין שבחודשיים הקרובים הכול יוצג בוויטרינות פה בתוך הכנסת

משה צ’יקו אדרי:  ראוי לכנסת להראות את המתנות שהיא קיבלה לאורך השנים

אופיר כץ: עוד מישהו רוצה להוסיף?     

חמד עמאר: אין הצבעות, נכון?     

אופיר כץ: לא, מחר

אופיר כץ:       תודה לכולם

אופיר כץ:  תודה לך אדוני המנכ"ל

אופיר כץ:  ההצבעה תתקיים מחר, אנחנו נודיע על מועד

אופיר כץ:  לא נפתח מחר לדיון אלא רק להצבעה

אופיר כץ:       תודה, הישיבה נעולה